Toshkentda agroeksport sharoitlarini yaxshilash muhokama qilindi

O‘zbekistonning agrosanoat mahsulotlari eksporti o‘sishiga tovar bosib o‘tadigan yo‘lning har bir bosqichidagi shaffoflik imkoniyat yaratadi. Bu haqda Toshkentda o‘tgan hafta bo‘lib o‘tgan seminarda gapirildi, deb yozadi “Gazeta.uz”.

Global Cold Chain Alliance (GCCA)’ning  2016-yilgi hisobotiga ko‘ra, so‘nggi yillarda O‘zbekiston sovitgichda saqlash quvvatlari oshishi borasida keskin o‘sishga erishdi va ushbu ko‘rsatkich bo‘yicha dunyoning 20 ta yetakchi mamlakatlari qatoriga kirdi. Statistikaga ko‘ra, O‘zbekistonda har bir shahar fuqarosi hissasiga o‘tgan yili 0,3 kubometrdan ortiq sovitish omborlari maydoni to‘g‘ri kelgan.
“Sovitish quvvatlarining o‘sishga bunday moyilligi kuzatilayotgan bir paytda, meva-sabzavot mahsulotlari eksportini keskin ko‘paytirish uchun O‘zbekiston transport orqali yetkazib berishni yaxshilashi, haroratni monitoring qilishi, shuningdek, avtomatlashgan saqlash tizimlari va qidiruv tizimlarini joriy qilishi kerak”, — dedi GCCA vakili Richard Treysi.